[{"text_idx": "#000011", "text": "Rydym yn falch i cyflwyno\u2019r cydweithrediad cyntaf oddi ar y safle gan DRAF (David Roberts Art Foundation) gyda gweithiau gan:"}, {"text_idx": "#000014", "text": "Yn 1886, gwelodd menyw 22 oed yn Lyon y byd o\u2019i chwmpas am y tro cyntaf. Roedd gwrthrychau yr oedd wedi arfer eu hadnabod drwy eu cyffwrdd yn awr yn anodd eu dirnad wrth eu gweld am y tro cyntaf, ac mae cysgodion yn ymddangos yn fwy pendant na ffurfiau soled. Mae\u2019r claf a\u2019i meddygon yn disgrifio pa mor rhyfedd oedd pethau cyfarwydd yn ymddangos fwyaf sydyn, ac mae\u2019n so\u0302n am ei phrofiad o\u2019r byd fel rhywun a oedd yn gweld am y tro cyntaf."}, {"text_idx": "#000015", "text": "Cafodd profiadau\u2019r claf eu cofnodi gan Marius Von Senden yn ei lyfr Space and Sight ynghyd ag achosion tebyg lle\u2019r oedd pobl wedi adennill eu golwg rhwng y blynyddoedd 1020 a 1932. Mae\u2019r cofnodion gafaelgar hyn wedi dylanwadu ar lenorion, fel Maggie Nelson sy\u2019n dyfynnu disgrifiad claf 13 oed o\u2019r tro cyntaf iddi weld llaw yn ei cherdd Something Bright, Then Holes. Mae\u2019r disgrifiadau hyn o batrymau o gysgodion a goleuni yn mynegi sut y mae rhywbeth cyfarwydd, o\u2019i weld mewn ffordd newydd, yn gallu dangos prydferthwch nad oedd wedi cael ei gydnabod cyn hynny."}, {"text_idx": "#000016", "text": "Mae\u2019r arddangosfa hon yn edrych ar newidiadau mewn canfyddiad o wrthrychau a deunyddiau ym mywyd pob dydd heddiw. Mae\u2019r artistiaid yn yr arddangosfa hon wedi edrych eto ar wrthrychau pob dydd mewn ffyrdd annisgwyl, gan wahodd y sawl sy\u2019n edrych arnynt i weld nodweddion a naratif amgen ynddynt."}, {"text_idx": "#000017", "text": "Daw\u2019r gweithiau o gasgliad sefydledig, ond ym mhob arddangosfa maent yn cynhyrchu perthnasoedd a deialog newydd, gan amlygu\u2019r gwahanol syniadau sydd wedi eu ffurfio."}, {"text_idx": "#000020", "text": "Cychwynnwyd ar Gasgliad David Roberts yng nghanol y 1990au, ac mae\u2019r Casgliad ar hyn y bryd yn cynnwys mwy na 2,000 o weithiau. Mae\u2019r pwyslais ar gelf gyfoes ond mae hefyd yn cynnwys rhai gweithiau modern. Nid yw\u2019n canolbwyntio ar gyfryngau, cenedlaethau nac ardaloedd daearyddol penodol. Mae\u2019r Casgliad yn archif o ffurfiau a chysyniadau sy\u2019n esblygu. Mae gweithiau o\u2019r Casgliad yn cael eu harddangos yn rheolaidd gan DRAF (Sefydliad Celf David Roberts) ac yn rhyngwladol fel arddangosfeydd mewn sefydliadau eraill.."}]